b'\n_START_ARTICLE_\nGlitch\n_START_PARAGRAPH_\nGlitch (error) \xc3\xa9s un error tecnol\xc3\xb2gic pertanyent a l\'\xc3\xa0mbit de la inform\xc3\xa0tica (entre d\'altres) que, al no afectar de forma negativa el funcionament d\'un programa o plataforma en q\xc3\xbcesti\xc3\xb3, no \xc3\xa9s considerat un bug, sin\xc3\xb3 m\xc3\xa9s aviat un accident que mostra i desvetlla el funcionament ocult del sistema o estructura que fonamenta aquesta tecnologia. Generalment podem veure els glitches a les imatges amb artefactes propis d\xe2\x80\x99una compressi\xc3\xb3 (sigui per una baixa velocitat de la connexi\xc3\xb3 en un v\xc3\xaddeo xat, la corrupci\xc3\xb3 del mitj\xc3\xa0 f\xc3\xadsic on es desava aquesta imatge). Tamb\xc3\xa9 descobreixen el que hi ha darrere de la cortina dels dispositius i de la informaci\xc3\xb3 digital, mostrant de manera crua els p\xc3\xadxels i el codi._NEWLINE_D\'altra banda, el glitch fins i tot pot ser adoptat com a manifestaci\xc3\xb3 est\xc3\xa8tica, \xc3\xa9s a dir com un recurs visual o com a mitj\xc3\xa0 gr\xc3\xa0fic (especialment en el terreny de la imatge).\n_START_SECTION_\nLa pr\xc3\xa0ctica del Databending\n_START_PARAGRAPH_\nDatabending es refereix a la creaci\xc3\xb3 de glitches dins de les imatges, textos o v\xc3\xaddeos per mitj\xc3\xa0 d\xe2\x80\x99un conjunt d\xe2\x80\x99eines que, popularment, estan associades a l\xe2\x80\x99imaginari col\xc2\xb7lectiu, a l\xe2\x80\x99esoterisme de la computaci\xc3\xb3. El que va comen\xc3\xa7ar com a un accident derivat d\xe2\x80\x99una mala praxi digital \xc3\xa9s ara mateix una voluntat deliberada en fer bell i est\xc3\xa8tic la informaci\xc3\xb3 digital malmesa.\n_START_SECTION_\nEines de creaci\xc3\xb3 de glitches\n_START_PARAGRAPH_\nA l\'imaginari inform\xc3\xa0tic i del camp de la imatge digital hi trobem diferents recursos per introduir, incorporar o implantar el que coneixem com a efecte Glitch (pertanyent al Glitch provocat) a les fotografies:\n_START_SECTION_\nEditor hexadecimal\n_START_PARAGRAPH_\nOfereix la possibilitat de modificar i/o alterar el codi binari d\xe2\x80\x99un arxiu. L\xe2\x80\x99arxiu est\xc3\xa0 "binaritzat", \xc3\xa9s a dir, cont\xc3\xa9 i engloba una informaci\xc3\xb3 basada en el codi binari (1 i 0) i  estructurada d\xe2\x80\x99una manera determinada. No tots els arxius estan binaritzats, per\xc3\xb2 si la majoria.\n_START_SECTION_\nPintura i fotografia\n_START_PARAGRAPH_\nL\xe2\x80\x99art Glitch no nom\xc3\xa9s ha estat present en tem\xc3\xa0tiques audiovisuals des de finals del segle XX, sin\xc3\xb3 que des de fa temps la idea de l\xe2\x80\x99error, de la imperfecci\xc3\xb3 com a bellesa, ha estat present en quadres i pintures de nombrosos artistes. \xc3\x89s el cas d\xe2\x80\x99artistes com el pintor abstracte Piet Mondrian, que tot i que podria haver aconseguit que les l\xc3\xadnies de les seves pintures fossin quadriculades i perfectes, va preferir cercar resultats molt propensos al Glitch._NEWLINE_A continuaci\xc3\xb3, es citaran una s\xc3\xa8rie d\xe2\x80\x99exemples actuals sobre artistes que dediquen, en major o menor mesura, la seva obra a l\xe2\x80\x99Art Glitch:\n_START_SECTION_\nDavid Szauder\n_START_PARAGRAPH_\nDavid Szauder , a la seva s\xc3\xa8rie \xe2\x80\x9cLost Fragments \xe2\x80\x93 Failed memories\xe2\x80\x9d modifica i distorsiona imatges ja existents o predeterminades. La seva finalitat \xc3\xa9s narra hist\xc3\xb2ries mitjan\xc3\xa7ant l\xe2\x80\x99est\xc3\xa8tica Glitch.\n_START_SECTION_\nSebastian Schmieg\n_START_PARAGRAPH_\nSebastian Schmieg, un artista nascut a la ciutat de Berl\xc3\xadn (Alemanya) va publicar un llibre conjuntament amb l\xe2\x80\x99artista Silvio Lorusso dedicat a l\xe2\x80\x99art i titulat \xe2\x80\x9c56 Broken Kindle Screens\xe2\x80\x9d. Aquest projecte tracta sobre exposar kindles (tamb\xc3\xa9 coneguts com a llibres electr\xc3\xb2nics) amb pantalles deformades, tot delatant unes esp\xc3\xa8cies de collages Glitch.\n_START_SECTION_\nBenjamin Gaulon\n_START_PARAGRAPH_\nSeguint la tem\xc3\xa0tica de l\xe2\x80\x99artista Sebastian Schmieg, l\xe2\x80\x99obra de Benjamin Gaulon (en col\xc2\xb7laboraci\xc3\xb3 amb Recyclism) consisteix en una s\xc3\xa8rie art\xc3\xadstica anomenada \xe2\x80\x9cKindleGlitched, est\xc3\xa8tica de l\xe2\x80\x99obsolesc\xc3\xa8ncia programada\xe2\x80\x9d.\n_START_SECTION_\nYear of the Glitch\n_START_PARAGRAPH_\nAl projecte Year of the Glitch, Philip Stearns explora diferents manifestacions de glitchs (intencionats i dissenyats de forma predeterminada i met\xc3\xb2dica) creats i produ\xc3\xafts per sistemes electr\xc3\xb2nics digitals. Els seus resultats s\xe2\x80\x99apropen especialment al sector t\xc3\xa8xtil.\n_START_SECTION_\nArquitectura\n_START_PARAGRAPH_\nAl igual que a la pintura, el Glitch tamb\xc3\xa9 ha arribat a altres manifestacions art\xc3\xadstiques com l\xe2\x80\x99arquitectura.\n_START_SECTION_\nClicks and Cuts\n_START_PARAGRAPH_\nClicks and Cuts, \xc3\xa9s un projecte musical basat en el g\xc3\xa8nere de la m\xc3\xbasica electr\xc3\xb2nica que t\xc3\xa9 com a base l\xe2\x80\x99\xc3\xbas de petits efectes de so amb els que es produeixen talls i clics, recordant als errors inform\xc3\xa0tics.'